jkorsvik/nowiki_second_scrape_merged huggingface dataset:
Bergen Tuba Quartet

Bergen Tuba Quartet (BTQ) er en tubakvartett som holder til i Bergen. BTQ hadde sin debut under en gallaforestilling på danseteateret Carte Blanche, 7. desember 2001. Kvartetten har siden den gang spesialisert seg på underholdningsmusikk, og kan vise til et enormt repertoar bestående av blant annet norske folketoner, viser, filmmusikk, orkestertranskripsjoner, marsjer, originalskrevne verk for tubakvartett, jazzsvisker, kirkemusikk og poplåter.
BTQ har hatt mange ulike oppdrag siden starten. I 2002 og 2003 hadde de sommerturneer på Sørlandet, de spilte konsert hos en Mitsubishi-forhandler i Sveits i 2002, og deltok på konserten «Gamle myter i messingdrakt» (musikk av Torstein Aagaard-Nilsen) i restauranten på Den Nationale Scene i 2004. BTQ har dessuten spilt festkonserter under både BrassWind-festivalen og Adventsklang, og kan høres på Eirik Gjerdeviks solo-CD Eirik the Viking. Kvartetten er sammensatt av Thor-Arne Pedersen (eufonium), Bent Erik Bråten Røed (eufonium), Eirik Gjerdevik (tuba) og Pål Magne Austnes (tuba).


== Eksterne lenker ==
Bergen Tuba Quartet
Thor-Arne Pedersen
Eirik Gjerdevik
Pål Magne Austnes
Trollvikveien (Lenvik)

Se pekerside for flere forekomster av Trollvikveien.Trollvikveien (1-445, 2-446) er en gate i Trollvik i Senja kommune. Veien begynner der Strandveien slutter på Nygård og ender der husnumrene opphører ved Steinmo på Leiknes. Trollvikveien er 5,1 kilometer lang, og dermed den lengste gaten i kommunen.
Hele strekningen er en del av fylkesvei 263, og er hovedvei gjennom Trollvik. Det er bebyggelse så godt som hele veien. I løpet av 2009-10 ble deler av strekningen utbygget med gang- og sykkelvei. De vel 600 beboerne langs veien hadde da i mer enn 25 år krevd av politikerne å få satt i gang et slikt tiltak. I midten av 2000-årene ble dessuten fartsgrensen satt ned fra 60 til 50 km/t.


== Viktige adresser og tilstøtende gater ==
Fv263 Strandveien
Nr.1 Troms takservice
Hammaren
Trollvikøyra
Kjerran
Sarnes
Rørvikveien
Nr.430 Trollvik skole
Nr.432 Trollvik barnehage
Fv263 Steinmo, Leiknes
Christoph Reuter

Christoph Reuter (født 1968) er en tysk journalist. Han arbeider for magasinet Stern.
Reuter har studert religionsvitenskap med hovedvekt på islam, og har i flere år arbeidet i den islamske verden fra Marokko til Kirgisistan, bl.a. for Stern og Die Zeit. Han snakker flytende arabisk. I 1997 fikk han Axel Springer-prisen. Reuter utgav i 2002 en bok om selvmordsbombere, Mein Leben ist ein Waffe, som ble oversatt til flere språk. Reuter har reist mye i Irak, og i juli 2007 ble det som ifølge Stern trolig var Reuter og hans tolk og sjåfør bortført i det østlige Afghanistan. Etter halvannet døgn i fangenskap ble han satt fri.


== Referanser ==
Fort Bliss

Fort Bliss er en garnison som tilhører den amerikanske hæren. Garnisonen er oppkalt etter oberstløytnant William Wallace Smith Bliss. Den dekker et areal på 4,500 km² i delstatene Texas og New Mexico, et område som tilsvarer delstaten Rhode Island i utstrekning.
Siden annen verdenskrig har hovedbeskjeftigelsen på Fort Bliss vært luftvern. Idag er garnisonen ansvarlig for vedlikeholdet av flere batterier med MIM-104 Patriot og utdannelsen av soldater til å bemanne dem. I 2005 ble det imidlertid besluttet at Fort Bliss i fremtiden vil være utdannelsesbase for pansertropper. Dette innebærer at garnisonens luftvernbrigader vil bli erstattet av 1. panserdivisjon, som flytter inn mellom 2008 og 2011.


== Eksterne lenker ==
(en) Offisielt nettsted 
(en) Fort Bliss, Texas – kategori av bilder, video eller lyd på Commons
Tevla kraftverk

Tevla kraftverk er et vannkraftverk i Stjørdalsvassdraget i Meråker kommune i Trøndelag. 
Kraftverket henter inn vann fra tre bekkeinntak i fjellsiden over Tevladalen samt fra reguleringsmagasinet Fjergen. Magasinet reguleres mellom 514 og 498 moh.
I tunnelen fra Fjergen til kraftstasjonen hentes det også inn vann fra elven Litlåa. Fallhøyden er på 165 meter.
Kraftverket har installert ytelse på 50 MW. Midlere årsproduksjon er på 107 GWh. Kraftverket er et pumpekraftverk og kan pumpe vann tilbake i magasinet for senere bruk.
Produksjonen startet i 1994.
I kraftverket foretas det forsøk med kontraroterende turbin i samarbeid med 
NTNU Vannkraftlaboratoriet og SINTEF. Denne turbinen er installert på minstevannføringen i kraftverket.
Kraftverket eies og driftes av Nord-Trøndelag Elektrisitetsverk.


== Andre kraftverk i vassdraget ==
Meråker kraftverk
Funna kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
NTE
Håndball-VM 1999 for kvinner

Håndball-VM 1999 for kvinner ble spilt i Norge og Danmark i perioden 29. november – 12. desember 1999. Finalen ble spilt i Håkons Hall i Lillehammer.


== Gruppespillet ==


=== Gruppe A ===


=== Gruppe B ===


=== Gruppe C ===


=== Gruppe D ===


== Sluttspillet ==


=== Åttendedelsfinaler ===


=== Kvartfinaler ===


=== Plasseringskamper om 5.- til 8.-plass ===
Kamp om 7.-plassKamp om 5.-plass


== Semifinaler ==


=== Bronsefinale ===


=== Finale ===


== Plassering og statistikk ==


== Se også ==
Håndball-VM 1999 for menn


== Referanser ==


== Eksterne lenker ==
Henri Nannen

Henri Nannen (født 25. desember 1913 i Emden, død 13. oktober 1996 i Hannover) var en tysk forlegger og publisist. Han grunnla ukemagasinet stern, som han var utgiver av og sjefredaktør for frem til 1980.


== Liv ==
Nannen studerte kunsthistorie fra 1934 til 1938 i München, og begynte som journalist i fagtidsskriftet Die Kunst. Under de olympiske sommerleker i 1936 var han Stadionsprecher i Berlin, og medvirket som forteller i Leni Riefenstahls film Olympia. Under andre verdenskrig tjenestegjorde han som krigsreporter i et propagandakompani i Wehrmacht.
I 1946 grunnla han dagsavisen Hannoversche Neueste Nachrichten, og var avisens utgiver frem til 1947. Året etter overtok han det illustrerte ungdomsmagasinet Zick-zack, og utviklet det til å bli ukemagasinet stern, som han ble utgiver av. Fra 1949 til 1980 var han sjefredaktør for magasinet. Han solgte imidlertid sine aksjer i magasinet allerede i 1951, bl.a. til Die Zeit.
Under Nannens ledelse ble stern Europas største magasin. Gjennom sine reportasjer utløste stern ofte offentlige kontroverser.
I 1986 gav Nannen, som var en pasjonert kunstsamler, Kunsthalle in Emden i gave til sin fødeby Emden. Han ble utnevnt til æresborger av fødebyen i 1989.
Nannen etablerte også Egon-Erwin-Kisch-prisen, som i 2005 ble omdøpt til Henri Nannen-prisen.


== Referanser ==


== Eksterne lenker ==
(de) Verk av og om Henri Nannen i katalogen til det tyske nasjonalbiblioteket
Verdensmesterskapet i håndball for kvinner

Verdensmesterskapet i håndball for kvinner er blitt arrangert siden 1957.


== Resultater ==


== Medaljeoversikt ==
Mellom 1957 og 2021.


== B-VM ==
B-VM ble spilt mellom 1977 og 1992.


=== Resultater ===


=== Medaljetabell ===


== C-VM ==
C-VM ble spilt tre ganger mellom 1986 og 1988.


=== Resultater ===


=== Medaljetabell ===


== Utendørs (Felthåndball) ==
Tre mesterskap i utendørs håndball ble arrangert mellom 1949 og 1960.


== Se også ==
Verdensmesterskapet i håndball for menn
Europamesterskapet i håndball for kvinner
VM i beachhåndball


== Eksterne lenker ==
(en) World Women's Handball Championship – kategori av bilder, video eller lyd på Commons
Krigsreportasje

Krigsreportasje betegner journalistisk reportasje om en krig. Reportasjen kan omfatte de politiske og militære begivenhetene i seg selv, men også bakgrunnsreportasje om diplomatiske, økonomiske og humanitære forhold.
Krigskorrespondenter har eksistert siden tidlig 1900 tallet, og i dag dokumenterer de fra et førstepersonsperspektiv i krigsherjede land.
Payo Enríquez de Rivera

Don Payo Enríquez de Rivera (født 1622, død 8. april 1684) var biskop i Guatemala mellom 1657 og 1667, erkebiskop av Mexico mellom 1668 og 1681 samt visekonge av Ny-Spania fra den 13. desember 1673 til den 30. november 1680.
Funna kraftverk

Funna kraftverk er et vannkraftverk i Stjørdalsvassdraget i Meråker kommune i Trøndelag. 
Kraftverket henter inn vann fra Funnsjøen, som reguleres mellom 442 og 431 moh. Det hentes også inn vann fra et bekkeinntak. Fallhøyden er 341 meter. Nedbørsfeltet til verket er på 64,3 km². Magasininnholdet er på 64 millioner m³.  
Kraftverket har installert ytelse på 20 MW på en vertikal francisturbin. Midlere årsproduksjon er på 70 GWh. 
Det gamle kraftverket fra 1938 ble overtatt av NTE i forbindelse med hjemfall fra Meraker smelteverk i 1988.
I 2007 ble det bygd nytt kraftverk innsprengt i fjell, og det gamle ble revet. Vannet ledes i en 1 800 meter tilførselstunnel og en 125 meter lang trykksjakt. Etter at vannet har rent igjennom turbinen, ledes det i en 860 meter lang uttakstunnel og kanal til Funna der det gamle kraftverket var plassert. 
Kraftverket eies og driftes av Nord-Trøndelag Elektrisitetsverk.


== Andre kraftverk i vassdraget ==
Tevla kraftverk
Meråker kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
NTE
TU 2004: NTE fikk konsesjon for Funna (bilde av det gamle kraftverket)
Udlændingestyrelsen

Udlændingestyrelsen er en etat under Justisministeriet. Etaten behandler saker om oppholds- og arbeidstillatelse i Danmark samt visumsaker. Etatens tidligere navn var Udlændingeservice og Direktoratet for Udlændinge.
Udlændingestyrelsen er organisert i Center for Asyl og Familiesammenføring, med ansvar for politisk asyl og familiegjenforening, og Center for Job og Service, som har ansvar for oppholds- og arbeidstillatelser og visum. Etaten ledes av direktør Henrik Grunnet.Udlændingestyrelsen administrerer den danske utlendingsloven, som innebærer behandling av søknader om politisk asyl, visum, familiesammenføring, arbeidstillatelser med mer. I tillegg har Udlændingestyrelsen en lang rekke andre oppgaver på utlendingsområdet, for eksempel oppgaven med å sørge for innkvartering av asylsøkere. Langt de fleste av Udlændingestyrelsens avgørelser kan påklages til enten Flygtningenævnet eller til Justitsministeriet.


== Referanser ==


== Eksterne lenker ==
ny i danmark.dk
Operasjon Karbala 3

Operasjon Karbala 3 var en iransk offensiv under Iran–Irak-krigen. Offensiven varte fra 1. til 23. september 1986 og ble utkjempet på Al-Faw-halvøya ved Den persiske gulfen. Det var en spesialoperasjon av utført av de iranske pasdaran-enhetene som var trent for maritime operasjoner. Deres mål var den strategisk viktige oljeinstallasjonen Al-Amarahplattformen. Denne plattformen hadde blitt en viktig observasjonspost for anslag mot trafikken på vestre del av gulfen. På sjøen var iranerne meget sårbare for fly og kamphelikoptre. Irakerne angrep dessuten det store komplekset Al-Amarah uten skrupler. Irak tvang iranerne vekk etter få dager. De iranske tapene ble av motparten anslått til omkring to tusen døde, mens Iran selv hevdet å ha mistet 60 mann.


== Kilder ==
Lessons on Modern War Volume II: Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7


== Se også ==
Liste over slag under Irak-Iran-krigen
James Henry Craig

James Henry Craig (født 1748 i Gibraltar, død 12. januar 1812 i London) var en britisk general og koloniadministrator.
De forente Nederlandene ble lagt under den revolusjonære regjeringen til Frankrike i 1795, og stadtholder prins Vilhelm V av Oranje søkte tilflukt i England. En britisk styrke under general Craig dro til Cape Town for å sikre Kappkolonien mot franskmennene. Felttoget var vellykket, selv om kolonien ble holdt i britiske interesser, ikke Vilhelm av Oranjes. Han ble i 1805 utnevnt til å lede et nytt felttog, denne gang til Italia, men oppdraget ble avbrutt etter det østerrikske nederlaget i slaget ved Ulm.
Craig hadde samtidig stillingene som generalguvernør av Canadaene og viseguvernør av Nedre Canada fra 1807 til 1811. Craig vurderte tiltak som å opprette engelsk språklige fylker og erstatte den lovgivende forsamling med en utnevnt regjering som et tiltak for å øke makten til de engelsk–språklige i det fremtredende franske Nedre Canada. Han forsøkte også å oppmuntre immigrasjon fra Storbritannia og USA i håp om å gjøre franskmennene til en minoritet.


== Referanser ==


== Eksterne lenker ==
Biografi på Dictionary of Canadian Biography Online
Hundhammerfjellet vindpark

Hundhammerfjellet vindmøllepark er et vindkraftverk på Hundhammerfjellet på Abelværhalvøya i Nærøy kommune i Nord-Trøndelag. De ble startet i 19. september 1998 og sto ferdig i 2008.
Den første vindturbinen ble montert og satt i drift (Vestas V66) i 1998. 
«Demo 1», som ble reist på Hundhammerfjellet i 2003, var da verdens største vindmølle. Den ble revet i august 2012.
I 2007 var Hundhammerfjellet ferdig utbygd med totalt 17 vindturbiner.
Det har vært store problemer med dette anlegget, og alle vindmøllene ble tatt ut av drift i 2013.
Det var da investert 700 millioner i anlegget, mesteparten er tapt.I 2020 er det nye anlegget klart med 12 Vestas V136 turbiner på 4,2 MW hver. Rotordiameter 136 meter, tårnhøyde 90 meter. 2 av de gamle turbinene er beholdt.
Kraftverket eies av Hundhammerfjellet AS, og driftes av TrønderEnergi.


== Produksjon ==


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
Hundhammerfjellet vindkraftverk NVE
Trønderenergi


== Eksterne lenker ==
NVE konsesjonssak for reetablering
TU: Tysk energigigant bygger ny vindkraft i Trøndelag
Operasjon Karbala 4

Operasjon Karbala 4 (24.-26. desember 1986) under Irak-Iran-krigen var tenkt som et gjennombruddsangrep på det sørlige frontavsnittet mot Basra med en overgangsoperasjon over Shatt al-Arab-elven. Men angrepet over elven mot den andre bredden ble stoppet av irakerne som hadde forberedt seg for denne anledningen. Etter at nylige rekognoseringer hadde vist større troppekonsentrasjoner enn antatt på den irakiske siden, ble offensiven stoppet. Mellom 9 000 og 12 000 iranerne hadde blitt drept og såret i en dødelig felle mot opptil 2 000 irakerne.


== Kilder ==
Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
Iran-Iraq War in the Air, 1980-1988, Tom Cooper og Frazad Bishop 2000 ISBN 0-7643-1669-9


== Se også ==
Liste over slag under Irak-Iran-krigen
Queen Elizabeth-klassen (hangarskip)

Queen Elizabeth-klassen er en skipsklasse bestående av to hangarskip som er bestilt av det britiske Forsvarsministeriet for Marinen. De to skipene, HMS «Queen Elizabeth» og HMS «Prince of Wales», er forventet å tre i tjeneste i henholdsvis 2017 og 2020.
.name

.name er et generisk toppnivådomene (gTLD), beregnet for bruk til enkeltpersoners navn, klengenavn, tilnavn, rollenavn, psevdonymer eller andre personlige navn. Det ble delegert til Global Name Registry i 2001, men var ikke i full drift før i januar 2002.
Domenenavn kan registreres på andre nivå (john.name) og tredje nivå (john.doe.name). Det er også mulig å registrere en email-adresse på formen john@doe.name sammen med, eller i stedet for, domenenavnet john.doe.name. En slik email-adresse er en videresendingskonto, og krever en annen email-adresse for levering.
Når et domenenavn registreres på tredje nivå (john.doe.name), så blir andre nivå (i dette tilfellet doe.name) delt, og kan ikke registreres. Andre tredjenivå-objekter som jane.doe.name eller doe@doe.name kan registreres under samme andrenivå-domene. Andre andrenivå-domener som johndoe.name blir ikke berørt.
Da .name-domenet først ble lansert var det bare mulig med registrering på tredje nivå. Det var først senere, i januar 2004, at registrering direkte på andre nivå også ble tilgjengelig.  Den opprinnelig påtenkte strukturen var first.last.name, slik at en person kunne få et domenenavn som korresponderte med sitt virkelige navn.


== Eksterne lenker ==
IANA .name whois informasjon
.name-operatørens nettsted
Liste over .name-akkrediterte registrarer
The Name Site FAQ
Terrengsykling

Terrengsykling er en sport der man sykler i terreng, det være seg med spesielt utrustede terrengsykler, hybridsykler, BMX-sykler eller andre egnede tråsykler. 


== Terrengsykler ==
De fleste terrengsykler har karakteristika som gir robusthet og funksjonalitet på ujevnt underlag: brede knastedekk, kraftige rammerør, kraftige skivebremser, funksjonelle klikkpedaler, dempegaffel og til og med bakdemping. Robustheten medfører at sykler spesielt utviklet for terrengformål ofte kan være noe tyngre enn sykler for bruk på landeveien, men mange av dagens terrengsykler er likevel bygget med deler som gjør dem svært lette.


== Typer terrengsykling ==
Terrengsykling kan grovt sett deles opp i følgende kategorier, som hver innebærer forskjellig type terrengsykling og krever forskjellig utstyr, deriblant sykkel, bekledning og sikkerhetsutstyr:

Rundbane (cross country)
Maraton (sykkel)
Utfor (downhill)
Four-cross
Parallellslalåm
Stisykling (all-mountain)
Frikjøring (freeride)
Trial/street riding
EnduroVanskelighetsgraden på løypen og treningssfokuset på syklingen er gjerne med på å definere hva slags type terrengsykling man bedriver, for eksempel vil en mindre treningsfokusert form for øvelse kunne omtales som «terrengsykling» heller enn «rundbanesykling», sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst vil gjerne kalles «stisykling», og sykling i terreng med sterk negativ hellning med spesialsykler vil kalles «utfor» eller «frikjøring», avhengig av konkurranseaspektet.


== Terreng ==
Man kan drive terrengsykling på alle steder som har en form for terreng, for eksempel en gressplen eller i parker, men primært menes det med terrengsykling den form for ?sykling som gjøres i naturen, for eksempel på grusveier og stier, og typisk i skog, utmark og fjell. Man kan si at det er aspekter ved terrengsykling som har mer til felles med løping i skogen og orientering enn andre former for sykling, som by- eller landeveissykling.


== Typiske trekk ==
Terrengsykling er primært en individuell sport som krever utholdenhet, teknikk og evne til å klare seg selv. Samtidig arrangerer klubber og andre grupperinger sammenkomster og felles sykkelturer, både som trening og rekreasjon. Siden terrengsyklister gjerne sykler langt bort fra sivilisasjonen må de i stor grad være istand til å klare seg selv. Skulle noe gå i stykker, for eksempel kjedebrekk eller punktering, må syklisten kunne reparere dette på egen hånd. Utfordringene som terrengsyklister kan oppleve har bidratt til å skape en spesiell dynamikk mellom typiske terrengsyklister, som skiller seg fra dynamikken mellom landeveissyklister eller bysyklister.


== Eksterne lenker ==
(en) Mountain biking – kategori av bilder, video eller lyd på Commons
Krigens regler

Krigens regler er en generell term for jus og regler forbundet med krig og konflikt. Krigens regler reguleres av folkerett, jus, FN-vedtak, internasjonale konvensjoner og akademisk teori. Tradisjonen rundt krigens regler går langt tilbake. Forfattere og teoretikere som Augustin, Thomas Aquinas, Thomas Hobbes, Rousseau og Immanuel Kant skrev mye om krigens regler og er fremdeles relevante og viktige teoretikere innen emnet. Michael Walzer en av nåtidens mest anerkjente teoretikere på feltet. Norske Henrik Syse har også skrevet mye om temaet. Genèvekonvensjonen er en av de aller viktigste konvensjonene innen krigens regler. Begrepet har sin opprinnelse i nederlenderen Hugo Grotius bok De jure belli ac pacis (1625).Krigens regler kan deles i tre kategorier: 

Jus ad bellum – regler før krig
Jus in bello – regler i krig
Jus post bellum – regler etter krig


== Jus ad bellum ==
Regler før krig omhandler regler for hva som rettferdiggjør bruk av militær makt. Hvilke kriterier som må være til stede før det å gå til krig er moralsk og/eller folkerettslig legitimt. Et eksempel er at hvis en stat blir angrepet militært, er det i utgangspunktet legitimt å gå til motangrep.


== Jus in bello ==
Regler i krig omhandler hva som er tillatt og hva som er ulovlige handlinger i krig. Feltet omhandler både handlinger på stat til stat-nivå og på individnivå. Eksempler på regler i krig er at det er ulovlig å henrette ikke-kombattanter og kombattanter som har overgitt seg eller tydelig gir signal om at de ønsker å overgi seg. Det er også ulovlig å utføre krigshandlinger uten å bære uniform som tydelig viser at han/hun er en kombattant og skiller deg tydelig fra ikke-kombattanter.


== Jus post bellum ==
Regler etter krig omhandler det som skjer etter krig. Gode eksempler på dette er Nürnbergprosessen etter andre verdenskrig, eller rettssakene mot krigsforbrytere etter borgerkrigen i Jugoslavia.


== Anbefalt litteratur ==
Walzer, Michael. Just And Unjust Wars: A Moral Argument With Historical Illustrations. Basic Books, New York 1992, ISBN 0-465-03705-4.
Coker, Christopher. Humane Warfare. Routledge 2001, ISBN 978-0-415-25575-2
Christopher, Paul, The Ethics of War & Peace. Prentice-Hall, New Jersey 1999, ISBN 0-13-786278-4
Syse, Henrik. Rettferdig krig?. Aschehoug, Oslo 2003, ISBN 82-03-22925-5.


== Se også ==
Rettferdig krig


== Referanser ==
Ulrich Mühe

Ulrich Mühe (født 20. juni 1953 i Grimma som Friedrich Hans Ulrich Mühe, død 22. juli 2007 i Walbeck i Börde) var en tysk film- og teaterskuespiller. Han spilte familiefar i to av Michael Hanekes 90-tallsfilmer (Bennys video og Funny Games), men høydepunktet i karrieren var da han spilte hovedrollen som samvittighetsfull Stasioffiser i De andres liv fra 2006, som i 2007 ble belønnet med Oscar for beste utenlandske film. Det var samtidig en av Mühes siste roller. Han var far til skuespilleren Anna Maria Mühe.
I Tyskland var han spesielt kjent for hovedrollen som Dr. Robert Kolmaar i TV-serien Der letzte Zeuge. 
Han vokste selv opp i DDR, og engasjerte seg i 1989 i demonstrasjoner mot kommunistregimet.


== Filmografi (utvalg) ==
1992 – Bennys video
1997 – Slottet
1997 – Funny Games
2003 – I maktens skygge (TV)
2006 – De andres liv
2006 – Peer Gynt (TV)
2007 – Mein Führer–Den virkelige sanneste sannheten om Adolf Hitler


== Referanser ==


== Eksterne lenker ==
(en) Ulrich Mühe på Internet Movie Database 
(sv) Ulrich Mühe i Svensk Filmdatabas 
(da) Ulrich Mühe på Filmdatabasen 
(da) Ulrich Mühe på Scope 
(fr) Ulrich Mühe på Allociné 
(en) Ulrich Mühe på AllMovie 
(en) Ulrich Mühe hos The Movie Database